text: [{"text_idx": "#000001", "text": "Fremsti sp\u00e6larin i\u0301 f\u00f8roysku kappingini fer at sita heima"}, {"text_idx": "#000002", "text": "Landsli\u00f0su\u0301tt\u00f8kan i\u0301 dag gevur grei\u00f0ar a\u0301bendingar um, at venjaratoymi ikki veruliga try\u0301r uppa\u0301 Pa\u0301ll Klettskar\u00f0. A\u00f0rar typur eru valdar frammum toppskju\u0301ttan i\u0301 Betrideildini."}, {"text_idx": "#000003", "text": "Pa\u0301ll Klettskar\u00f0 hevur kanska onganti\u0301\u00f0 sta\u00f0i\u00f0 seg so v\u00e6l i\u0301 heimligu kappingini sum nu\u0301 og hevur no\u0301gv go\u0301\u00f0 evropeisk avrik fyri KI\u0301 seinastu a\u0301rini - her til landsli\u00f0svenjing i\u0301 mars (Mynd: Sverri Egholm)"}, {"text_idx": "#000004", "text": "At skora 14 ma\u0301l og leggja upp til ni\u0301ggju i\u0301 undir eitt ha\u0301lvt kappingara\u0301r i\u0301 Betrideildini, og harafturat vera beinlei\u00f0is avgerandi i\u0301 fleiri oddadystum, er ikki ney\u00f0turviliga no\u0301g miki\u00f0 til at ver\u00f0a u\u0301ttikin til A-landsli\u00f0i\u00f0. Sjo\u0301n fyri s\u00f8gn fekst fyri hesum, ta\u0301 ho\u0301purin til EM-undankappingardystirnar mo\u0301ti Kekkia og Albania seinni i\u0301 ma\u0301na\u00f0inum var\u00f0 u\u0301ttikin. Gle\u00f0iligt var at si\u0301ggja, at fleiri av profilunum seinastu a\u0301rini eru aftur eftir ska\u00f0a. Ta\u00f0 gj\u00f8rdist eisini greitt, at pla\u0301ss ikki var ikki fyri Pa\u0301lli Klettskar\u00f0.Les eisini:Brandur, Sonni Ragnar og Jo\u0301an Si\u0301mun aftur a\u0301 landsli\u00f0num FSF: Enn einafer\u00f0 Pa\u0301llHann er toppskju\u0301tti og hevur no\u0301gv flest ma\u0301lstig i\u0301 Betrideildini higartil (23), og eisini s\u00f8guliga no\u0301gv so ti\u0301\u00f0liga a\u0301 kappingara\u0301rinum, samb\u00e6rt bolt.fo, A\u0301leyparin, i\u00f0 fyri stuttum fylti 33 a\u0301r, hevur eisini skora\u00f0 og/ella lagt upp i\u0301 \u00f8llum topp-fy\u0301ra dystunum hja\u0301 KI\u0301 i\u0301 a\u0301r, og Pa\u0301ll er valdur til besta sp\u00e6lara i\u0301 Betrideildeini fyri b\u00e6\u00f0i apri\u0301l og mai. Ta\u00f0 eru mi\u00f0lafo\u0301lk og vi\u00f0merkjarar - umframt landsli\u00f0svenjarar - i\u00f0 velja til hetta.Alt hetta samanlagt ger, at ta\u00f0 var v\u00e6nta\u00f0, at Pa\u0301ll Klettskar\u00f0 fo\u0301r at fa\u0301a endurval - hann var aftur a\u0301 landsli\u00f0num i\u0301 mars eftir fimm a\u0301r burtur fra\u0301. Ti\u0301 vo\u0301r\u00f0u tey flestu helst bilsin, ta\u0301 navn hansara ikki sto\u0301\u00f0 a\u0301 listanum, og at Ha\u030akan Ericsen ikki las ta\u00f0 upp. Pa\u0301ll fo\u0301r u\u0301t vi\u00f0 snuddi mo\u0301ti AB leygarkv\u00f8ldi\u00f0, men talan er allarhelst ikki um ein ska\u00f0a, sum fer at o\u0301ro\u0301gva um einar tv\u00e6r vikur. I\u0301 vi\u00f0talu beinlei\u00f0is a\u0301 Televarpinum sta\u00f0festi landsli\u00f0svenjarin, at her var meira talan um eitt fra\u0301val - ella tilval av \u00f8\u00f0rum sp\u00e6larum."}, {"text_idx": "#000005", "text": "Ha\u030akan Ericson til ti\u0301\u00f0indafundin i\u0301 FSF-hu\u0301sinum fyrrapartin (Mynd: Sverri Egholm)Ta\u00f0 hevur i\u0301 fleiri f\u00f8rum vi\u0301st seg, at formur ikki ny\u0301tist at sp\u00e6la seg so sto\u0301ran leiklut i\u0301 u\u0301tt\u00f8kunum, men heldur samansetingin av typum. Givi\u00f0 er eisini, at nakrir spennandi a\u0301lopskendir sp\u00e6larar eru t\u00f8kir aftur. Patrik Johannesen hevur krossbandsska\u00f0a, men i\u0301 mun til i\u0301 mars eru Petur Knudsen og Hannes Agnarsson heilt fri\u0301skir. Teir hava eisini sp\u00e6lt no\u0301gv og gj\u00f8rt ta\u00f0 v\u00e6l vi\u00f0 a\u0301vi\u0301kavist Lyngby i\u0301 Superliguni og vi\u00f0 B36. Hetta eru eisini sp\u00e6larar vi\u00f0 heilt \u00f8\u00f0rum dygdum og \"spi\u0301dskompetancum\", sum kunnu koma landsli\u00f0num til go\u0301\u00f0ar. Petur og Hannes hava millum anna\u00f0 no\u0301gva fer\u00f0/kvikar f\u00f8tur og kunnu gera ymiskt sja\u0301lvir. Jo\u0301an Si\u0301mun Edmundsson er ikki skra\u0301settur fyri nakran dyst si\u0301\u00f0ani minniliga landsdystin mo\u0301ti Turkalandi 25. september i\u0301 fj\u00f8r. Ta\u0301 sp\u00e6ldi toftama\u00f0urin o\u0301gvuliga v\u00e6l og skora\u00f0i eisini. Si\u0301\u00f0ani hevur kn\u00e6\u00f0i\u00f0 darva roynda toftamannin no\u0301gv. Ha\u030akan Ericson kundi to\u0301 a\u0301 ti\u0301\u00f0indafundinum avdu\u0301ka, at Jo\u0301an Si\u0301mun seinastu sjey vikurnar hevur vant vi\u00f0 fullari fer\u00f0 og eisini sp\u00e6lt venjingardystir.Jo\u0301an Si\u0301mun hevur sereginleikar, og ta\u00f0 sum landsli\u00f0svenjari vi\u0301sti a\u0301 i\u0301 samr\u00f8\u00f0uni vi\u00f0 Televarpi\u00f0 er, at hann kann geva landsli\u00f0num no\u0301gv sum innskiftari og til venjing, umframt at flestu u\u0301ttiknu a\u0301leypararnir kunnu sp\u00e6la onnur a\u0301lopskend pla\u0301ss eisini. Um F\u00f8royar sp\u00e6la 4-4-2, so ho\u0301ska Pa\u0301ll og Kl\u00e6mint Olsen helst ikki saman, og um ta\u00f0 er vi\u00f0 einum mi\u00f0a\u0301leypara i\u0301 4-5-1/4-3-3, so ver\u00f0ur ta\u00f0 spurningurin um, man fer eftir \"bokssp\u00e6laratypuni\" (Kl\u00e6mint) ella einum sum Jo\u0301an Si\u0301muni."}, {"text_idx": "#000007", "text": "Jo\u0301an Si\u0301mun Edmundsson var ikki vi\u00f0 seinast men hevur si\u0301\u00f0ani fingi\u00f0 vant fast aftur (Mynd: Sverri Egholm)Landsli\u00f0svenjarin slo\u0301 eisini fast, at hann s\u00e6r Pa\u0301ll Klettskar\u00f0 sum ein bokssp\u00e6lara, eins og Kl\u00e6mint Andrasson Olsen, og at har er Kl\u00e6mint frammanfyri. Bert ein bokssp\u00e6lari er valdur hesafer\u00f0, i\u0301 mun til seinast. Rituvi\u0301kingurin, i\u00f0 eisini fyllur 33 a\u0301r skjo\u0301tt, hevur sta\u00f0i\u00f0 seg v\u00e6l i\u0301 I\u0301slandi seinastu ti\u0301\u00f0ina, og um vikuskifti\u00f0 tryggja\u00f0i hann Brei\u00f0ablik javnleik vi\u00f0 flottum ma\u0301li i\u0301 oddadysti. Kl\u00e6mint hevur eisini ti\u0301ggju landsli\u00f0sma\u0301l i\u0301 vi\u00f0f\u00f8rinum.Ha\u030akan Ericson sigur vi\u00f0 mi\u00f0larnar i\u0301 dag, at hann hev\u00f0i eitt gott pra\u0301t vi\u00f0 Pa\u0301ll Klettskar\u00f0 i\u0301 gja\u0301r, har hann greiddi topsskju\u0301ttanum fra\u0301, hvussu hann sa\u0301 st\u00f8\u00f0una. Si\u0301\u00f0ani kom landsli\u00f0svenjarin eisini inn a\u0301, at ta\u0301 KI\u0301 sp\u00e6lir i\u0301 Betrideildini hevur li\u00f0i\u00f0 bo\u0301ltin heilt no\u0301gv og f\u00e6r bo\u0301ltin inn i\u0301 hin brotsteigin ofta. Hetta er \u00f8\u00f0rvi\u0301si a\u0301 landsli\u00f0num, sta\u00f0festi hann.Hetta gevur meining i\u0301 s\u00e6r sja\u0301lvum, men so skal ta\u00f0 eisini havast vi\u00f0, at Pa\u0301ll Andrasson Klettskar\u00f0 hevur skora\u00f0 a\u0301tta ma\u0301l i\u0301 evropeiskum kappingum - hari\u0301millum try\u0301 i\u0301 fj\u00f8r og samanlagt hevur a\u0301leyparin skora\u00f0 tri\u00f0ja hv\u00f8nn dyst i\u0301 CHL/EL/CL. I\u0301 hesum dystunum hava umst\u00f8\u00f0urnar hja\u0301 KI\u0301 veri\u00f0 heilt \u00f8\u00f0rvi\u0301si, og har hevur a\u0301leyparin eisini arbeitt steinhart uttanfyri brotsteigin, vi\u00f0 og uttan bo\u0301lt.24 sp\u00e6larar eru u\u0301ttiknir til EM-undankappingardystirnar a\u0301 To\u0301rsv\u00f8lli i\u0301 n\u00e6stu viku. Ho\u0301ast valini til a\u0301lopspartinum si\u0301ggja saklig u\u0301t, so kann spurningurin um ikki pla\u0301ss hev\u00f0i veri\u00f0 fyri tveimum bokssp\u00e6larum i\u0301hvussu er reisast - serliga um havast skal i\u0301 huga, at seinni dysturin er heimadystur i\u0301mo\u0301ti Albania, og hvat Pa\u0301ll Klettskar\u00f0 hevur vi\u0301st serliga seinastu ti\u0301\u00f0ina."}, {"text_idx": "#000010", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000012", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000013", "text": "U21-landsli\u00f0i\u00f0 so at siga o\u0301broytt"}, {"text_idx": "#000014", "text": "13 ny\u0301ggir venjarar fingi\u00f0 pro\u0301gv"}, {"text_idx": "#000018", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]